**Провеждане на рекламна кампания „Доведи клиент и вземи ваучер за природен газ“**

**I. ОБЩИ ПОЛОЖЕНИЯ**

1. Организатор на рекламната кампания „Доведи клиент и вземи ваучер за природен газ“ (наречена „Кампанията“) е „Овергаз Мрежи“ АД , ЕИК 130533432, със седалище и адрес на управление Област София (столица); Община Столична; ПК 1407; Населено място гр. София; Район р-н Лозенец; ул.Филип Кутев  1 (наречено „Организатор“).
2. Участниците в Кампанията са длъжни да спазват условията, сроковете и разпоредбите на изложените по-долу официални правила на Кампанията (наречени "Официалните правила").
3. Официалните правила ще бъдат публично оповестени и ще бъдат достъпни за целия период на Кампанията на интернет страницата на Организатора (наричана „Доведи клиент и вземи ваучер за природен газ “): [www.overgas.bg](http://www.overgas.bg)
4. Организаторът си запазва правото да допълва или променя Официалните правила, като промените влизат в сила след оповестяването им на интернет страницата [www.overgas.bg](http://www.overgas.bg)

**II. ТЕРИТОРИЯ НА ПРОВЕЖДАНЕ НА КАМПАНИЯТА**

1. Кампанията се организира и провежда на територията на Република България.
2. Всеки битов клиент ще бъде уведомен за провеждането на кампанията чрез:
3. *Newsletter;*
4. *Вложка в хартиената фактура;*
5. *Информация в профила на Овергаз във facebook*;
6. Периодът на провеждане на Кампанията е от 10 април 2024 г. до 15 юли 2024 г. включително (наречен „Период на Кампанията“).

**IV. ПРАВО НА УЧАСТИЕ**

1. Право на участие в Кампанията имат лицата, които отговарят на следните условия: физически лица, навършили 18-годишна възраст, които са настоящи битови клиенти на „Овергаз Мрежи“ АД.
2. В Кампанията нямат право да участват служителите на Организатора.
3. Участие в Кампанията е възможно само при спазване на настоящите Официални правила.

**V. МЕХАНИЗЪМ НА УЧАСТИЕ (УСЛОВИЯ ЗА ИЗДАВАНЕ НА ВАУЧЕР ЗА ПРИРОДЕН ГАЗ)**

За да се включи в Кампанията, всеки участник, отговарящ на условията в Раздел IV, в рамките на периода на Кампанията може да участва по два начина:

* Като попълни талон за участие, в който следва да посочи своето име и абонатен номер и да го предаде на своя приятел/близък/ съсед. Потенциалният нов клиент приложи талона към заявлението за присъединяване към газоразпределителната мрежа.
* Като попълни в онлайн формата за участие overgas.bg/dovediklient своя абонатен номер и имейл. В имейла за потвърждение за участието в кампанията, ще получи талон с уникален код, който трябва разпечата и предаде на потенциалния нов клиент (приятел/близък/съсед). Потенциалният нов клиент трябва да приложи талона с уникалния код към заявлението за присъединяване.

1. Всеки битов клиент, може да доведе до 5 (пет) нови битови клиента; Допълнителни талони за участие може да намерите на overgas.bg/dovediklient
2. За да бъде издаден ваучер за природен газ, препоръчаният/доведен нов битов клиент трябва да е изпълнил следните условия:

*А) да сключи договор за присъединяване към газоразпределителната мрежа до 15 юли 2024г.;*

*Б) да заплати такса за присъединяване към газоразпределителната мрежа до 15 юли 2024г.*

1. Всеки битов клиент получава ваучер за природен газ на стойност 100 лв., ако доведеният от него нов битов клиент е изпълнил условията описани в т.12;
2. Ваучерите за природен газ ще се раздават само за първите 260 нови битови клиента сключили договор за газификация и заплатили такса за присъединяване по време на Периода на Кампанията.
3. Кампанията е приложима само за потенциални нови клиенти, чиито жилища имат достъп до газоразпределителна мрежа. На сайта gas.overgas.bg всеки участник може да провери дали жилището на потенциалния нов клиент има достъп до газоразпределителна мрежа.
4. Кампанията важи само за лицензионните територии с изградена газоразпределителна мрежа на Овергаз Мрежи АД.
5. Получаването на ваучер за природен газ става след като бъдат изпълнени всички условия посочени в т.12.
6. Срок за използване на ваучерите за природен газ: до 31.01.2025г включително.
7. Организаторът поема за своя сметка всички дължими във връзка с придобития ваучер разходи, държавни такси и данъци, като клиентите препоръчали/довели нов потребител получават в пълен размер ваучерът за природен газ.
8. Участието се счита за невалидно ако НЕ са спазени и двете условия в т.12.
9. Ваучерът се получава и може да се използва само за абонатния номер на клиента, който е посочен в талона за участие.
10. Ваучерът не може да се преотстъпва към друг абонатен номер или да бъде заменян за паричната му равностойност.
11. При прекратяване на договор или смяна на партида, всички неизползвани ваучери/ остатъчни стойности от ваучери на този абонатен номер стават невалидни;
12. Ваучерът за природен газ може да се ползва само за погасяване на задължения към Овергаз Мрежи АД, начислени след датата на издаване на ваучера.
13. Всички опити за участие след определения Период на Кампанията са невалидни.

**VI. ОТГОВОРНОСТ**

1. Организаторът не носи отговорност за подадена от участника неточна или грешна информация в регистрационната форма, а именно: име и фамилия, абонатен номер, име и адрес на потенциалния клиент, телефон за връзка. Всеки битов клиент си сътрудничи с Организатора по всички въпроси, свързани с получаването на спечелената награда. В случай че битовият клиент не изпълни задълженията си, отнасящи се до това сътрудничество, по този начин възпрепятства приемането на спечелената награда, това се счита за обстоятелства, за които Организаторът не носи отговорност.
2. Участникът няма право да получи наградата си и Организаторът не носи  
   отговорност за това, че спечелената наградата не може да бъде получена, поради отказ или невъзможност на препоръчания/доведения нов битов клиент да подпише необходимите за това документи или да се идентифицира.
3. Организаторът има право да прекрати Кампанията по всяко време, обявявайки това в съответствие с Раздел I, т. 4 по-горе, при възникване на причини, които възпрепятстват провеждането на Кампанията, като например: промени в действащото законодателство; разпореждания на компетентни държавни органи; възникване на форсмажорни обстоятелства или други обективни причини, водещи до невъзможност за Организатора да осигури цялостната организация и безпрепятственото провеждане на Кампанията. В тези случаи на участниците не се дължат каквито и да било компенсации и обезщетения.
4. Организаторът не предоставя награда на участник, който не отговаря на условията, посочени в Официалните правила.
5. Участници, които не спазват Официалните правила ще бъдат дисквалифицирани без допълнително уведомление, като същите губят правото на спечелената награда, в случай че са имали право на такава. При всякакви злоупотреби, които могат да бъдат използвани за влияние върху Кампанията, както и при съмнения за извършването на такива, Организаторът има право да дисквалифицира съответния участник, без да мотивира или обяснява дисквалификацията. За злоупотреба се счита всяко действие, което променя механизма на участие в Кампанията или
6. увеличава шансовете за печалба на някой участник, извън описаните в настоящите Официални правила условия.
7. За периода на изплащане на наградата, Организаторът не дължи лихва върху пълната и/или частична стойност на издаденият ваучер.

**VII. ОБРАБОТКА НА ЛИЧНИ ДАННИ**

1. Лицата, желаещи да се включат като участници в Кампанията, предоставят своето изрично и свободно дадено съгласие предоставените от тях лични данни да бъдат събирани и обработвани от Организатора на основание чл. 6, параграф 1, б. „а“ от ОРЗД и за целите за участие в Кампанията, комуникация във връзка с участието в Кампанията, получаването на наградите и други обстоятелства, свързани с участието им.
2. Организаторът информира участниците, че предоставените от тях лични данни ще бъдат обработвани единствено и само за целите на настоящата Кампания;
3. Организаторът предприема необходимите технически и организационни мерки за защита на личните данни на участниците в Кампанията, като повече информация относно обработваните данни, можете да получите на https://www.overgas.bg/politika-za-zashtita-na-lichnite-danni-na-overgaz-mrezhi-ad/.